**PASIŪLYMAI DĖL PROJEKTŲ ATRANKOS KRITERIJŲ NUSTATYMO**

2018 m. d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos energetikos ministerija |
| **Veiksmų programos prioriteto numeris ir pavadinimas:** | 2014–2020 metų Europos Sąjungos struktūrinių fondų investicijų veiksmų programos 4 prioritetas „Energijos efektyvumo ir atsinaujinančių išteklių energijos gamybos ir naudojimo skatinimas“ |
| **Veiksmų programos konkretaus uždavinio numeris ir pavadinimas:** | 4.1.1. konkretus uždavinys „Padidinti atsinaujinančių išteklių energijos naudojimą“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | 04.1.1-LVPA-V-114 ,,Elektros energijos iš atsinaujinančių išteklių gamybos įrenginių įrengimas namų ūkiuose“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 17,00 |
| **Pagal priemonę remiamos veiklos:** | Mažos galios atsinaujinančių išteklių energiją naudojančių technologijų, skirtų pasigaminti elektros energiją namų ūkių reikmėms, įrengimas. |
| **Pagal priemonę remiamos veiklos arba dalis veiklų bus vykdomos:** | [ ] **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas.** **Stebėsenos komiteto pritarimas reikalingas veiklų vykdymui:**[ ] ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo);[ ] ne ES šalyse (taikoma projektams, finansuojamiems iš Europos socialinio fondo).**Stebėsenos komiteto pritarimas nereikalingas, nes:**[x] veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);[ ] apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | [x] Valstybės projektų planavimas[ ] Regionų projektų planavimas[ ] Projektų konkursas[ ] Tęstinė projektų atranka[ ] Finansinė priemonė |

|  |  |
| --- | --- |
| **Teikiamas tvirtinti:**[x]  **SPECIALUSIS PROJEKTŲ ATRANKOS KRITERIJUS** [ ]  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **X Nustatymas** **Keitimas** |
| **Projektų atrankos kriterijaus numeris ir pavadinimas:** | 1. Projektas turi atitikti [Nacionalinės energetinės nepriklausomybės strategijos](https://www.e-tar.lt/portal/lt/legalAct/TAR.E151BC09AE62/rnghrymbUK), patvirtintos Lietuvos Respublikos Seimo 2012 m. birželio 26 d. nutarimu Nr. XI-2133 „Dėl Nacionalinės energetinės nepriklausomybės strategijos patvirtinimo“, (toliau – Strategija) nuostatas.
 |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Strategijos 25.1.2 papunktyje nurodyto tikslo įgyvendinimo. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti projektą prisidėsiantį prie strateginio tikslo - didinti elektros energijos, pagamintos iš atsinaujinančių energijos išteklių gamybą ir pasiekti, jog iki 2020 m. būtų ne mažiau kaip 34 tūkst. elektros energijos vartotojų, naudojančių Lietuvos Respublikos atsinaujinančių išteklių energetikos įstatymo (toliau – AIEĮ) 201 straipsnyje aprašytą gaminančio vartotojo schemą. |
| **Teikiamas tvirtinti:**[x]  **SPECIALUSIS PROJEKTŲ ATRANKOS KRITERIJUS** [ ]  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **X Nustatymas** **Keitimas** |
| **Projektų atrankos kriterijaus numeris ir pavadinimas:** | 2. Projektas atitinka [Energijos vartojimo efektyvumo didinimo 2017–2019 metų veiksmų plano](https://www.e-tar.lt/portal/lt/legalAct/0af002e075c811e7827cd63159af616c/XbzvsKotTN), patvirtinto Lietuvos Respublikos energetikos 2017 m. liepos 7 d. įsakymu Nr. 1-181 „Dėl Energijos vartojimo efektyvumo didinimo 2017-2019 metų veiksmų plano patvirtinimo“, (toliau – EVEV planas) nuostatas. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas, projekto veiklos ir projekto vykdytojas atitinka EVEV plano III skyriaus aštuntame skirsnyje „Mažos galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas“ numatytą priemonę. |
| **Projektų atrankos kriterijaus pasirinkimo pagrindimas:** | Projektų atrankos kriterijus pasirinktas, siekiant atrinktu projektu maksimaliai prisidėti prie minėtame strateginiame dokumente numatytų planuojamų rezultatų pasiekimo. Taip pat bus siekiama įvertinti ar projektas atitinka EVEV plane numatytą finansuojamą veiklą ir projekto vykdytoją. Atrinkus projektą, atitinkantį šio strateginio planavimo dokumento nuostatas, bus sudarytos sąlygos namų ūkiams įsirengti mažos galios atsinaujinančių išteklių energiją naudojančias technologijas, skirtas elektros energijos gamybai namų ūkių reikmėms. Naudojant modernias technologijas bus padidinta elektros energijos, pagamintos iš atsinaujinančių energijos išteklių gamyba, sumažinta oro tarša kietosiomis dalelėmis ir kitais teršalais bei pagerinta oro kokybė.Pagal nustatytą kriterijų atrinktas ir įgyvendintas projektas prisidės prie 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.1 investicinio prioriteto „AIE gamybos ir skirstymo skatinimas“ 4.1.1. konkretaus uždavinio „Padidinti atsinaujinančių išteklių energijos naudojimą“ įgyvendinimo. |
| **Teikiamas tvirtinti:**[x]  **SPECIALUSIS PROJEKTŲ ATRANKOS KRITERIJUS** [ ]  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)* | **X Nustatymas** **Keitimas** |
| **Projektų atrankos kriterijaus numeris ir pavadinimas:** | 3. Diegiama technologija turi atitikti atsinaujinančių išteklių rūšį. |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas namų ūkiams, gausiantiems finansavimą, atrinkti.*Vertinama, ar diegiama technologija skirta generuoti elektros energiją iš saulės šviesos. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti efektyviausius investicijų požiūriu projektus. Namų ūkių reikmėms pakanka mažos iki 10 kW galios elektros energijos gamybos įrenginių. Įvertinus šiuo metu rinkoje vyraujančius technologinius sprendimus namų ūkiams, kitų, nei nedidelės galios saulės elektrinių įrengimas elektros energijos gamybai savo reikmėms (ne pardavimui) nėra racionalus, todėl laikytinas neekonomišku, atitinkamai šiuo metu netikslingas remti ES fondų lėšomis. |
| **Teikiamas tvirtinti:**[ ]  **SPECIALUSIS PROJEKTŲ ATRANKOS KRITERIJUS**[x]  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)*  | **X Nustatymas** **Keitimas** |
| **Projektų atrankos kriterijaus numeris ir pavadinimas:** | 4. Atsinaujinančių išteklių energiją naudojančių technologijų įrengimo būdas |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas namų ūkiams, gausiantiems finansavimą, atrinkti.*Vertinama, ar namų ūkyje įgyvendinamo projekto metu elektros energijai gaminti diegiamos technologijos įrengiamos ant žemės, ar įrengiamos ant pastato (arba integruojamos į pastatą). Pagal šį atrankos kriterijų vertinami naujai diegiamų technologijų įrengimo būdai:* aukštesnis balas skiriamas projektams, kuriais atsinaujinančių išteklių energiją naudojančios technologijos, skirtos elektros energijos gamybai, bus įrengiamos ant ar integruojamos į pastato sieną ar stogą (ar jų dalį);
* žemesnis balas skiriamas projektams, kuriais atsinaujinančių išteklių energiją naudojančios technologijos, skirtos elektros energijos gamybai, bus įrengiamos ant žemės.
 |
| **Projektų atrankos kriterijaus pasirinkimo pagrindimas:** | Siekiant užtikrinti 2014–2020 metų Europos Sąjungos struktūrinių fondų investicijų veiksmų programos rezultato rodiklio ,,Papildomi atsinaujinančių išteklių energijos gamybos pajėgumai“ reikšmės pasiekimą, diegiant naujausias, elektros energijos iš atsinaujinančių energijos išteklių gamybos technologijas, prioritetas suteikiamas elektros energijos gamybos technologijoms, integruojamoms į pastato sieną ar stogą, o taip pat technologijoms, kurias planuojama įrengti ant pastato, neintegruojant jų į pastato sieną ar stogą. Taikant šį prioritetinį kriterijų, būtų atrinkti projektai, kuriais mažintume technologinius nuostolius tinkluose, nebūtų naudojama žemė saulės jėgainėms įrengti, bei kurių įgyvendinimas leistų įtraukti pagamintą energijos kiekį į skaičiuojamą 30 proc. energijos sutaupymą šalies mastu (vadovaujantis Energijos vartojimo efektyvumo direktyvos, pakeisiančios 2012 m. spalio 25 d. Europos Parlamento ir Tarybos Direktyvą 2012/27/ES dėl energijos vartojimo efektyvumo, projekto 4(f) punktu).  |
| **Teikiamas tvirtinti:**[ ]  **SPECIALUSIS PROJEKTŲ ATRANKOS KRITERIJUS**[x]  **PRIORITETINIS PROJEKTŲ ATRANKOS KRITERIJUS***(Pažymimas vienas iš galimų projektų atrankos kriterijų tipų.)*  | **X Nustatymas** **Keitimas** |
| **Projektų atrankos kriterijaus numeris ir pavadinimas:** | 5. Atsinaujinančių išteklių energiją naudojančių technologijų galia |
| **Projektų atrankos kriterijaus vertinimo aspektai ir paaiškinimai:** | *Šis kriterijus taikomas namų ūkiams, gausiantiems finansavimą, atrinkti.*Vertinama namų ūkyje elektros energijai gaminti diegiamos technologijos galia, tarpusavyje lyginant diegiamų technologijų galingumą:* aukštesnis balas skiriamas projektams, kuriais bus įdiegtos iki 5 kW galios atsinaujinančių išteklių energiją naudojančios technologijos, skirtos elektros energijos gamybai;
* žemesnis balas skiriamas projektams, kuriais bus įdiegtos didesnės kaip 5 kW bet ne daugiau kaip 10 kW galios atsinaujinančių išteklių energiją naudojančios technologijos, skirtos elektros energijos gamybai.
 |
| **Projektų atrankos kriterijaus pasirinkimo pagrindimas:** | Siekiant prisidėti prie Strategijos 25.1.2 papunktyje nurodyto tikslo, kad iki 2020 metų sukūrus palankią investicijų aplinką, būtų ne mažiau kaip 34 tūkst. elektros energijos vartotojų, naudojančių gaminančio vartotojo schemą, diegiant naujausias, elektros energijos iš atsinaujinančių energijos išteklių gamybos technologijas, prioritetas suteikiamas mažesnės, t. y. iki 5 kW galios elektros energijos gamybos technologijoms. Tokios galios pakanka vidutinio dydžio namui; taip pat iki 5 kW galios saulės jėgainėms taikomos paprastesnės ir greitesnės įrengimo procedūros, greitesnis projektų įgyvendinimas. Atitinkamai tokiu būdu būtų paskatinta atsirasti daugiau gaminančių vartotojų, kas ir yra vienas iš Strategijos tikslų.Pagal AIEĮ 201 straipsnio 1 dalį: Elektros energiją iš atsinaujinančių energijos išteklių gaminantys vartotojai (toliau – gaminantys vartotojai) turi teisę įsirengti saulės šviesos, vėjo ir biomasės energijos išteklius naudojančias elektrines, kurių įrengtoji galia neviršija 10 kW, jeigu elektrinę įsirengia fizinis asmuo <>. |

 Viceministras \_\_\_\_\_\_\_\_\_\_\_\_\_\_\_\_\_\_\_ Vidmantas Macevičius